ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
கிராமப்புற பெண்களை ஊக்குவித்து பாலின சமத்துவத்தை அடைவதற்கான திட்டங்கள்
கிராமப்புற பெண்கள் உள்ளிட்ட பெண்களை ஊக்கப்படுத்தி பாலின சமத்துவத்தை எட்டுவதற்கு மகளிர் மற்றும் குழந்தைகள் மேம்பாட்டு அமைச்சகம் பல்வேறு உடனடி திட்டங்களையும், தொலைநோக்குத் திட்டங்களையும் செயல்படுத்தி வருகிறது.
- பெண் குழந்தையை பாதுகாப்போம், படிக்க வைப்போம்: தொடரும் வாழ்க்கை சுழற்சியில் பெண்களுக்கு அதிகாரமளித்தல் தொடர்பான விஷயங்களையும், குறைந்து வரும் பாலின விகிதத்தையும் சரி செய்வதற்கு இந்தத் திட்டம் உதவும். இது பெண்கள் மற்றும் குழந்தைகள் மேம்பாடு, சுகாதாரம் மற்றும் குடும்ப நலன், மனிதவள மேம்பாடு ஆகிய 3 அமைச்சகங்களின் முயற்சியால் நடைபெறுவது.
- பிரதம மந்திரியின் மகளிர் வந்தனா திட்டம்  கருவுற்ற மற்றும் குழந்தைகளை வளர்க்கும் பெண்களின் சுகாதார மேம்பாடு மற்றும் ஊட்டச்சத்துக்காக ஊக்கத் தொகை வழங்குவது உட்பட சிறந்த சூழலை உருவாக்குவது.
- இளம் பருவ பெண்கள் திட்டம் 11-14 வயதுள்ள பெண்களுக்கு அதிகாரமளித்து ஊட்டச்சத்து, வாழ்க்கைத் திறன்கள், வீட்டுத் திறன்கள், தொழிற்பயிற்சி மூலம் சமூக அந்தஸ்தை மேம்படுத்துவதை நோக்கமாக கொண்டது.
- தேசிய சத்துணவு இயக்கம் என்பது கருவுற்ற பெண்கள் மற்றும் பாலூட்டும் தாய்மார்களுக்கு ஊட்டச்சத்து நிலைமையை மேம்படுத்துவதையும், குழந்தைகளோடு உள்ள பெண்களிடையே ரத்தச்சோகையை குறைப்பதையும் நோக்கமாக கொண்டது.
- ராஷ்ட்ரிய மகிளா கோஷ் என்பது ஏழைப் பெண்களை சமூக-பொருளாதார ரீதியில் உயர்த்துவதற்கு நுண்-நிதி சேவைகளை வழங்குவது.
- பெண்களுக்கான சந்தைத் திட்டம் – பெண் தொழில் முனைவோர், சுயஉதவிக் குழுக்கள், தொண்டு நிறுவனங்கள் ஆகியோருக்கு இணைய தளத்தின் மூலம் சந்தையை உருவாக்கும் ஒப்பற்ற திட்டமாகும்.
- பிரதம மந்திரியின் பெண்கள் சக்தி மையம் – சமுதாய பங்கேற்பின் மூலம் கிராமப்புற பெண்கள் தங்களின் முழு திறனையும் உணரும் வகையிலான சூழலை உருவாக்கி அவர்களுக்கு அதிகாரமளித்தல்.
- பஞ்சாயத்து ராஜில் தேர்ந்தெடுக்கப்பட்ட பெண் பிரதிநிதிகளுக்கு பயிற்சி தருவோருக்கு பயிற்சி அளிக்கும் திட்டம் – உள்ளாட்சி நிர்வாகத்தின் திட்டமிடுதலில் பங்கேற்கச் செய்தல் மாற்றத்திற்கான முகவராக பங்களிப்பு செய்வதற்கு பெண்கள் தங்களின் சொந்த தலைமைத் திறனை அடையாளம் காணுதல்.
மாநிலங்களவையில் இன்று  கேள்வி ஒன்றுக்கு பதிலளித்த மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய் காந்தி இந்தத் தகவலை தெரிவித்தார்.
(Visitor Counter : 1533
பாதுகாப்பு அமைச்சகம்
உலகச் சுற்றுச்சூழல் தினம் 2020
சுற்றுச்சூழல் பாதுகாப்பு மற்றும் பசுமை முன்முயற்சிகளில் எப்போதும் இந்தியக் கடற்படை முக்கிய கவனம் செலுத்தி வருகிறது. ஒரு பொறுப்புள்ள பல பரிமாணப் படை என்ற முறையில், இந்தியக் கடற்படை எரிசக்தி சேமிப்பு, கடல் மாசுக் குறைப்பு ஆகியவற்றின் மூலம், சுற்றுச்சூழல் கால்தடத்தை குறைக்கும் முயற்சியில் ஈடுபட்டுள்ளது. இதற்காக மாற்று எரிபொருள் ஆதாரத்தையும் அது பயன்படுத்தி வருகிறது. நீல நீர் நடவடிக்கைகளில் , பசுமை கால்தடத்தைப் பதிக்கும் இந்தியக் கடற்படையின் நோக்கத்தை முன்னேற்றத்துடன் எட்டுவதற்கு ,‘இந்தியக் கடற்படைச் சுற்றுச்சூழல் பாதுகாப்பு வழிமுறை’  ஒரு வழிகாட்டு ஆவணமாகவும், முக்கிய ஊக்குவிப்பாகவும் இருந்து வருகிறது.
கடல் மாசு, பூமி வெப்பமயமாதல், நீடித்த நுகர்வு போன்ற சுற்றுச்சூழல் விஷயங்கள் குறித்த விழிப்புணர்வை அதிகரிக்கும் உலகத்தளமாக உலகச் சுற்றுச்சூழல் தினம் வளர்ந்து வருகிறது. இந்தியக் கடற்படை இந்த ஆண்டு உலகச் சுற்றுச்சூழல் தினத்தை முடக்க நடவடிக்கைகளை அமல்படுத்தி கடைப்பிடித்தது. எப்போதும் நடைபெறும் திறந்த வெளி நடவடிக்கைகளுக்குப் பதிலாக, கல்வி விழிப்புணர்வு நிகழ்ச்சிகள், உரைகள், இணையவழி பயிலரங்குகள் ஆகியவை மின்னணு ஊடகங்கள் மூலம் நடத்தப்பட்டன.
எஞ்சின் வெளியிடும் புகை மாசைக் குறைக்கும் நோக்கத்துடன், இந்தியக் கடற்படை, இந்திய எண்ணெய்க் கழகத்தின் ஒத்துழைப்புடன் எரிபொருள் விதிமுறைகளை மாற்றும் முயற்சியில் ஈடுப்பட்டுள்ளது. சர்வதேச விதிமுறைகளை, கந்தக உள்ளீட்டை குறைப்பது உள்ளிட்ட இந்தப் புதிய விதிமுறை கடந்துள்ளது. இதன் மூலம் காலப்போக்கில் உமிழ்வு அளவுகள் குறைந்து, கப்பல் பராமரிப்பு தேவைகளும் குறையும். உயிரி பல்நோக்கின் முக்கியத்துவத்தை அங்கீகரிக்கும் அதே நேரம், தற்செயலாக 2020-ஆம் ஆண்டின் உலகச் சுற்றுச்சூழல் தின கருப்பொருளாகவும் அது அமைந்துள்ளது, கடற்படையில் பெருங்கடல் உயிரினங்களைப் பாதுகாக்கும் நடைமுறை கடைப்பிடிக்கப்பட்டு வருகிறது. கப்பல்களிலிருந்து வெளியாகும் புகை மாசைத் தடுப்பதற்கான சர்வதேச மாநாட்டின் ஆறு விதிமுறைகளையும்  இந்தியக் கடற்படை தானாக முன் வந்து செயல்படுத்தி வருகிறது. கடல் நீரிலிருந்து எண்ணெய்ப் பலத்தைப் பிரித்தெடுக்கும் கட்டுப்பாட்டுக் கருவி, கப்பலில் சேரும் கழிவுகளை சுத்திகரிக்கும் அமைப்புகளைக் கட்டுப்படுத்தும் மார்போல் உபகரணம் அனைத்து கடற்படைக் கப்பல்களிலும் பொருத்தப்பட்டுள்ளன. மேலும், துறைமுகங்களில் கடல் நீரின் தூய்மையை உறுதி செய்ய, துரித உயிரிகவியல் தொழில்நுட்பம், மும்பை கடற்படைப் பொருள்கள் ஆராய்ச்சி ஆய்வுக்கூடம் மூலம் உருவாக்கப்பட்டுள்ளது.
(Visitor Counter : 287
பாதுகாப்பு அமைச்சகம்
பாதுகாப்பு படை தலைமை தளபதி ஜெனரல் பிபின் ராவத்துடன், அமெரிக்காவின் இந்தோ-பசிபிக் கட்டுப்பாட்டு மையத்தின் கமாண்டர் சந்திப்பு
அமெரிக்காவின் இந்தோ-பசிபிக் கட்டுப்பாட்டு மையத்தின் கமாண்டர் அட்மிரல் ஜான் சி அக்கிலினோ, அரசு முறைப் பயணமாக நேற்று புதுதில்லி வந்தார். இந்திய பாதுகாப்பு படை தலைமை தளபதி ஜெனரல் பிபின் ராவத்-ஐ, அவர் இன்று சந்தித்து பேசினார்.
இந்தோ-பசிபிக் பகுதியில் அமைதி மற்றும் பாதுகாப்பு மற்றும் இருதரப்பு பாதுகாப்பு ஒத்துழைப்பு ஆகியவை குறித்து இந்த கூட்டத்தில் விவாதிக்கப்பட்டன. முப்படை தளபதிகள் மற்றும் பாதுகாப்புத்துறை செயலாளர் டாக்டர் அஜய் குமார் ஆகியோரையும் அட்மிரல் அக்கிலினோ சந்தித்து பேசினார்.
புதுதில்லியில் உள்ள தேசிய போர் நினைவுச் சின்னத்தில், அவர் மலர் வளையம் வைத்து, வீர மரணம் அடைந்த வீரர்களுக்கு அஞ்சலி செலுத்தினார்.
-----
(Visitor Counter : 147
ஜவுளித்துறை அமைச்சகம்
உள்ளூர்ப் பொருட்களுடன் தீபாவளி, #Local4Diwali ஹேஸ்டாக்டுடன் பகிருங்கள் : மத்திய ஜவுளி அமைச்சகம் வேண்டுகோள்
கைவினைப் பொருட்கள், இந்தியாவின் தொன்மையான கலாச்சார பாரம்பரியத்தின் சின்னமாகவும், வாழ்வாதாரத்திற்கு முக்கிய அம்சமாகவும் விளங்குகின்றன. 55 சதவிகிதத்துக்கும் மேற்பட்ட பெண்கள் கைவினைப் பொருட்களை வடிவமைப்பதில் ஈடுபட்டுள்ளதன் வாயிலாக பெண்களுக்கு அதிகாரம் அளிப்பதில் முக்கிய துறையாக இது விளங்குகிறது.
நாட்டு மக்கள் அனைவரும் இந்திய கைவினைப் பொருட்களை அதிக அளவில் பயன்படுத்துமாறு பிரதமர் கோரிக்கை விடுத்துள்ளார்.
இந்த நிலையில் மத்திய ஜவுளித்துறை அமைச்சர் கூறியுள்ளதாவது :
“கடந்த ஒன்பதாம் தேதி பிரதமர் விடுத்த வேண்டுகோளை அடுத்து, உள்நாட்டுத் துணிகள், கைவினைப் பொருள்களின் வர்த்தகத்தை ஊக்குவிக்க நாம் அனைவரும் ஒன்றிணைவோம். சிறு அகல் விளக்காக இருக்கட்டும், நாம் அன்றாடம் பயன்படுத்தும் துணி வகைகள், படுக்கை விரிப்புகள், திரைச்சீலைகளாக இருக்கட்டும், நமது அன்பிற்குரியவர்களுக்கான அன்பளிப்பாக இருக்கட்டும்.. இந்த தீபாவளியை முன்னிட்டு நாம் வாங்கும் அனைத்துப் பொருட்களும் நம்நாட்டில் தயாரிக்கப்பட்ட பொருட்களாக அமையட்டும். இந்திய நெசவாளர்கள், கைவினைக் கலைஞர்கள், உள்நாட்டு மற்றும் சிறிய வணிகர்களிடமிருந்து நீங்கள் வாங்கும் பொருட்கள் குறித்து ட்விட்டர், முகநூல் மற்றும் இன்ஸ்டாகிராமில் பகிர்வதுடன், #Local4Diwali என்ற ஹேஷ்டேகையும் பயன்படுத்தி தீபாவளி விற்பனையை ஊக்குவிக்கலாம். துணி வகைகள், கைவினைப் பொருட்கள், அல்லது தீபாவளிக்கு வாங்கும் பரிசுப்பொருட்களை புகைப்படம் எடுத்து அதை விற்பனை செய்பவரையும் குறிப்பிட்டு #Local4Diwali என்ற ஹேஷ்டேகை பயன்படுத்தவும். இதுபோன்ற சவாலான தருணங்களில் உங்களது ஆதரவினால் ஏராளமானோருக்கு பெரும் உதவியாக இருக்கும்.”
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1671865
மத்திய அமைச்சரவை
குறு, சிறு மற்றும் நடுத்தர தொழில்கள் துறையில் இந்தியா மற்றும் ரஷ்யா இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்
இந்திய குடியரசின் மத்திய குறு, சிறு மற்றும் நடுத்தர தொழில்கள் அமைச்சகத்தின் பொதுத் துறை நிறுவனமான தேசிய சிறு தொழில்கள் நிறுவனமும் ரஷ்யாவின் சிறு மற்றும் நடுத்தர தொழில் வர்த்தக நிறுவனத்திற்கும் இடையே புரிந்துணர்வு ஒப்பந்தத்தில் கையெழுத்திட பிரதமர் திரு நரேந்திர மோடி தலைமையிலான மத்திய அமைச்சரவைக் குழு ஒப்புதல் அளித்துள்ளது. இந்த புரிந்துணர்வு ஒப்பந்தம் ரஷ்ய அதிபர் இந்தியாவுக்கு அரசுமுறைப் பயணம் மேற்கொள்ளும் போது கையெழுத்திடப்படும்.
இருநாடுகளுக்கும் இடையே சிறு மற்றும் நடுத்தர தொழில்கள் இடையேயான ஒத்துழைப்பை மேம்படுத்துவதே இந்த ஒப்பந்தத்தின் குறிக்கோளாகும். இருநாடுகளும் குறு, சிறு மற்றும் நடுத்தர தொழில்கள் துறையில் தங்களின் பலம், சந்தை வாய்ப்பு, தொழில்நுட்பம் மற்றும் கொள்கைகள் போன்றவற்றை புரிந்துகொள்வதற்கான சூழலை இந்த ஒப்பந்தம் ஏற்படுத்தும். இருநாடுகளின் குறு, சிறு மற்றும் நடுத்தர தொழில் நிறுவனங்களுக்கு இடையேயான ஒத்துழைப்பை மேம்படுத்தி, இந்த துறையில் தொழில்நுட்ப பரிமாற்றம், கூட்டு முயற்சி மற்றும் தொழில் வர்த்தக கூட்டு போன்றவற்றுக்கு உதவும். இந்த புரிந்துணர்வு ஒப்பந்தத்தின் மூலம் திறன் மேம்பாடு, விரைந்த தொழில் முனைவோர் வளர்ச்சி, கண்காட்சிகள் மூலம் இருநாடுகளின் சந்தைக் குறித்து தெரிந்து கொள்ள வகை செய்யப்பட்டுள்ளது.
இந்த ஒத்துழைப்பு மூலம் புதிய சந்தைகள், கூட்டு முயற்சிகள், சிறந்த செயல்முறைகளை பகிர்ந்து கொள்ளுதல் ஆகிய வாய்ப்புகள் உள்ளதால், இந்திய குறு, சிறு, நடுத்தரத் தொழில்கள் துறைக்கு புதிய வாய்ப்புகள் கிடைக்கும் என்று எதிர்பார்க்கப்படுகிறது. மத்திய குறு, சிறு மற்றும் நடுத்தர தொழில்கள் அமைச்சகத்தின் கீழ் செயல்படும் தேசிய சிறு தொழில்கள் குழும நிறுவனம் இதுபோன்ற ஒத்துழைப்புகளில் குறிப்பிடத்தக்க அனுபவம் கொண்டுள்ளதால், இந்த புரிந்துணர்வு ஒப்பந்தம் தொடர்பான நடவடிக்கைகளை அமல்படுத்த இதுவே சிறந்த அமைப்பாகும்.
பெட்ரோலியம் மற்றம் இயற்கை எரிவாயு அமைச்சகம்
ஒடிசா மாநிலம் பாரதீப்பில், தயாரிப்புப் பயன்பாடு மற்றும் வளர்ச்சி மையத்தை திரு.தர்மேந்திர பிரதான் தொடங்கிவைத்தார்;
சுயசார்பு ஒடிசா என்ற நிலையை எட்டுவதற்கு இது ஒரு முக்கிய நடவடிக்கை என்று தெரிவித்துள்ளார்
மத்திய பெட்ரோலியம், இயற்கை எரிவாயு மற்றும் எஃகுத்துறை அமைச்சர் திரு.தர்மேந்திர பிரதான், ஒடிசா முதலமைச்சர் திரு.நவீன் பட்நாயக்குடன் இணைந்து, பாரதீப்பில் இந்தியன் ஆயில் நிறுவனம் அமைத்துள்ள தயாரிப்புப் பயன்பாடு மற்றும் வளர்ச்சி மையத்தைக் காணொளிக் காட்சி மூலம் தொடங்கி வைத்தார்.
தயாரிப்புப் பயன்பாடு மற்றும் வளர்ச்சி மையம், இந்தியன் ஆயில் நிறுவனத்தால், பாரதீப்பில் உள்ள அந்நிறுவனத்தின் சுத்திகரிப்பு மற்றும் பெட்ரோ ரசாயண வளாகத்திற்கு அருகே, ரூ.43 கோடி முதலீட்டில் அமைக்கப்பட்டுள்ளது. தயாரிப்புப் பயன்பாடு மற்றும் வளர்ச்சி மையத்தில், பாலிமர் பதப்படுத்துதல் ஆய்வகம், பகுப்பாய்வு சோதனை ஆய்வகம், ரசாயனப் பகுப்பாய்வு ஆய்வகம் மற்றும் இயல்பாய்வு ஆய்வகம் ஆகிய 4 ஆய்வுக்கூடங்கள் அமைக்கப்பட்டுள்ளன. இங்குள்ள தொழில்நுட்ப மையத்தில், வாடிக்கையாளர்கள் மற்றும் புதிய முதலீட்டாளர்களின் தேவைகளைப் பூர்த்தி செய்யத் தேவையான 50 அதிநவீன பாலிமர் சோதனை மற்றும் பதப்படுத்தும் சாதனங்கள் நிறுவப்பட்டுள்ளன. அத்துடன், பாரதீப், தயாரிப்புப் பயன்பாடு மற்றும் வளர்ச்சி மையம், மத்திய அரசின், அறிவியல் மற்றும் தொழில்நுட்ப அமைச்சகத்திற்குட்பட்ட அறிவியல் மற்றும் தொழிலக ஆராய்ச்சித் துறையால், ஒரு ஆராய்ச்சி மையமாக அங்கீகரிக்கப்பட்டுள்ளது.
தயாரிப்புப் பயன்பாடு மற்றும் வளர்ச்சி மையம், ஒடிசா மற்றும் அதனையொட்டிய பகுதிகளில், பிளாஸ்டிக் துறையில் புதிய தொழில்முனைவோரை உருவாக்கும் மையமாகவும் திகழும்.
நிகழ்ச்சியில் பேசிய மத்திய அமைச்சர் திரு.தர்மேந்திர பிரதான், “ கிழக்கு இந்தியா சார்ந்த தேச வளர்ச்சி என்ற பிரதமரின் பூர்வோதயா இயக்க சிந்தனைக்கேற்ப, மத்திய அரசம், ஒடிசா அரசும் இணைந்து, ஒடிசாவின் வளர்ச்சியை உறுதி செய்து வருவதாகக் கூறினார். பெட்ரோ ரசாயனம், எஃகு, தாதுக்கள் மற்றும் நிலக்கரி, அலுமினியம், சுற்றுலா, ஜவுளி, வேளாண் தொழில்முனைவோருக்கு, இம்மாநிலத்தில் ஏராளமான வாய்ப்புகள் உள்ளன. ஒடிசாவில் வேலைவாய்ப்புகளைப் பெருமளவில் உருவாக்க ஏதுவாக, இம்மாநிலத்தின் பல்வேறு துறைகளிலும், தொழில்முனைவோரை ஊக்குவிக்க மத்திய அரசு உறுதி பூண்டுள்ளது”.
“இன்று தொடங்கப்பட்டுள்ள உலகத்தரம் வாய்ந்த இந்த மையம், பெட்ரோ ரசாயனத் தொழில் முனைவோருக்குத் தேவையான மூலப்பொருள்கள் கிடைப்பதை உறுதி செய்வதுடன், திறமைவாய்ந்த, வளரும் முதலீட்டாளர்களுக்குத் தேவையான பயிற்சியையும் அளிக்கும். இந்த உயர்சிறப்பு மையம், ஒடிசா இளைஞர்கள், பெண்கள் மற்றும் கடுமையாக உழைக்கக் கூடியவர்களுக்கு, பல்வேறு புதிய வேலைவாய்ப்புகள் மற்றும் சுய வேலைவாய்ப்புகளை உருவாக்க உதவுவதோடு, மாநிலத்தின் வருவாய் மற்றும் பொருளாதாரத்தை மேலும் அதிகரிக்கச் செய்யும். ஒடிசாவின் வளர்ச்சிக்கு இது மாபெரும் மைல்கல்லாக அமைவதுடன், சுயசார்பு ஒடிசாவை உருவாக்கவும் பங்களிப்பதோடு, ஒட்டுமொத்தமாக சுயசார்பு இந்தியா திட்டத்திற்கும் உரிய பங்களிப்பை வழங்குவதாகவும் அமையும்.“
பாதுகாப்பு அமைச்சகம்
படை வீரர்கள் கொடி நாள் நிதிக்கு பொதுமக்கள் உதவ முன்வர வேண்டும்
பாதுகாப்பு அமைச்சகத்தின் கீழ் செயல்படும் முன்னாள் படைவீரர் நலத்துறை, உயிரிழந்த படைவீரர்களின் மனைவிகள் மற்றும் குழந்தைகளின் நலனுக்காகவும், மாற்றுத்திறன் கொண்ட படை வீரர்களின் குழந்தைகளின் கல்வி உள்ளிட்டவற்றுக்கும் தொடர்ந்து உதவிசெய்து வருகிறது. படை வீரர்கள் கொடி நாள் நிதியிலிருந்து இந்த உதவிகள் செய்யப்பட்டு வருகின்றன. இதையடுத்து வரும் டிசம்பர் 7ஆம் தேதி கொண்டாடப்பட உள்ள படைவீரர்கள் கொடி நாளுக்கு, பொதுமக்கள் அனைவரும் உதவி புரிய வேண்டும் என்று பாதுகாப்பு அமைச்சகம் வெளியிட்டுள்ள செய்திக்குறிப்பு ஒன்றில் கேட்டுக் கொண்டுள்ளது.
இந்தத் தொகையை, புதுதில்லி ஆர்.கே. புரத்திலுள்ள பஞ்சாப் தேசிய வங்கியின் சேமிப்புக் கணக்கு எண்ணான 3083000100179875 -க்கு பொதுமக்கள் அனுப்பலாம். மேலும் www.ksb.gov.in என்ற இணையதளம் வாயிலாகவும் நிதி உதவி அளிக்கலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664785
(Visitor Counter : 119
எரிசக்தி அமைச்சகம்
உண்மைகளும் கட்டுக்கதையும்: கடந்த 6 ஆண்டுகளில் நாடு தழுவிய மின் விநியோகத்தில் இந்தியா பெரிய வெற்றிகளை பெற்றுள்ளது
2007-08-ல் இந்தியாவில் பெரியளவில் மின் பற்றாக்குறை  நிலவியது. 2011-12-ல் கூட -10.6% ஆக இருந்தது. அரசின் பல்முனை, விரிவான மற்றும் செயல்திறன் மிக்க நடவடிக்கைகளின் மூலம், கடந்த 3 ஆண்டுகளில், இந்தப் பற்றாக்குறை கிட்டத்தட்ட பூர்த்தி செய்யப்பட்டு,- 2020-21-ல் 4%, 2019-20-ல் 7% மற்றும் -2018-19-ல் .8% ஆக இருந்தது.
நடப்பு ஆண்டில் அக்டோபர் வரை இது -1.2% ஆக இருந்தது. மின் உற்பத்தியின் மீதான பருவமழைக்குப் பிந்தைய வருடாந்திர அழுத்தத்தின் காரணமாக இது ஏற்படுகிறது. இந்த ஆண்டு இறுதிக்குள் இதுவும் இயல்பு நிலைக்கு வர வாய்ப்புள்ளது.
கடுமையான மின் பற்றாக்குறையிலிருந்து, 1%-க்கும் குறைவான மிகக் குறைந்த பற்றாக்குறையை நோக்கிய இந்த மாற்றம், தற்போதைய அரசால் கொண்டுவரப்பட்ட திட்டங்களால் சாத்தியமானது.
கிராமப்புறங்களில் உள்கட்டமைப்புகளை உருவாக்குவதற்காக தீன் தயாள் உபாத்யாயா கிராம் ஜோதி திட்டம் 2015 ஜூலை 25 அன்று கொண்டுவரப்பட்டது. நகர்ப்புறங்களில் உள்ள மின் உள்கட்டமைப்பு இடைவெளிகளை நிரப்புவதற்காக 2014 நவம்பர் 20 அன்று ஒருங்கிணைந்த மின் மேம்பாட்டுத் திட்டம் அன்று கொண்டு வரப்பட்டது. பிரதான் மந்திரி சஹாஜ் பிஜ்லி ஹர் கர்  திட்டம் 2017 செப்டம்பர் 25 அன்று தொடங்கப்பட்டது. ஒவ்வொரு வீட்டிற்கும் மின்சாரத்தை எடுத்துச் செல்லும் தொலைநோக்குப் பார்வையை இது கொண்டிருந்தது. இதன் மூலம் கோடிக்கணக்கான வீடுகளுக்கு மின்சார இணைப்புகளை வழங்க முடிந்தது.
இந்த முயற்சிகளின் விளைவாக, நாட்டின் நிறுவப்பட்ட மின் திறன் அதிகரித்து, கடந்த 7 ஆண்டுகளில் 155377 மெகாவாட் ஆக உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770019
சுகாதாரம் மற்றும் குடும்ப நலத்துறை அமைச்சகம்
டர்பனில் நடைபெற்ற 8-வது பிரிக்ஸ் சுகாதார அமைச்சர்கள் கூட்டத்தில் திரு. ஜே.பி. நட்டா உரையாற்றினார். சுகாதாரத் துறையில் இந்தியாவின் சாதனைகளை அவர் கோடிட்டுக் காட்டினார்
காச நோய் ஒத்துழைப்புத் திட்டத்தின் ஒவ்வொரு அம்சத்திலும் இந்தியா வலுவான ஆதரவு: ஜே. பி. நட்டா
2016-ல் தில்லியில் நடைபெற்ற 6-வது பிரிக்ஸ் சுகாதார அமைச்சர்கள் கூட்டத்திலும் ஐ.நா. பொதுச் சபையில் காச நோயை முடிவுக்கு கொண்டு வருவது பற்றிய முதலாவது உயர்நிலைக் கூட்டத்திலும் ஒப்புக் கொண்டபடி காசநோய் ஒத்துழைப்புத் திட்டத்திற்கு இந்தியா முழு ஆதரவு வழங்கும் என்று மத்திய சுகாதாரம் குடும்ப நலத்துறை அமைச்சர் திரு. ஜே.பி. நட்டா கூறியுள்ளார். தென்னாப்பிரிக்காவில் டர்பன் நகரில் இன்று  8-வது பிரிக்ஸ் சுகாதார அமைச்சர்கள் கூட்டத்தில் அவர் உரையாற்றினார். காசநோயாளிகளுக்கு குறைந்த விலையில் தரமான, பாதுகாப்பான மருந்துகளும், தடுப்பூசி மருந்துகளும் கிடைக்கச் செய்ய வேண்டியதன் அவசியத்தை அமைச்சர் வலியுறுத்தினார். இந்தியாவிலிருந்து காசநோயை 2025-ல் முற்றிலுமாக அகற்றி விட இந்தியா உறுதிப் பூண்டிருப்பதாக அவர் வலியுறுத்தினார்.
தேசிய சுகாதார கொள்கையில் தெரிவித்தபடி அனைவருக்கும் மருத்துவ சேவை என்ற நிலையை அடைவதில் நாடு உறுதியுடன் இருப்பதாக திரு. நட்டா கூறினார்.
சுகாதாரத் துறையில் இந்தியா அடைந்துள்ள வெற்றிகளை குறிப்பிட்ட அமைச்சர், பேறு கால இறப்பு வீதம் 77 சதவீதம் குறைந்திருப்பதை சுட்டிக்காட்டினார். இதனையடுத்து 2030-ல் பேறு கால இறப்பு வீதத்தை நிலைத்த மேம்பாட்டு நோக்கங்களின் இலக்கான 70 சதவீதத்திற்கும் கீழே குறைப்பதை நோக்கி இந்தியா முன்னேறி வருகிறது என்றார் அவர்.
தொற்று அல்லாத நோய்களை தடுப்பதற்கும், அவற்றின் மேலாண்மைக்கும் ரத்த அழுத்தம், நீரிழிவு, வாய்ப்புற்று, மார்பகப் புற்று, கருப்பை வாய்ப் புற்று ஆகியன குறித்த கண்டுபிடிப்பு பரிசோதனைகளை நாடெங்கும் தொடங்கி வைப்பதாக அமைச்சர் தெரிவித்தார். அம்ரித் தீன்தயாள் மருந்தகங்கள் திட்டத்தின் கீழ் புற்றுநோய், இதய நோய் மருந்துகளும் இதய ஸ்டெண்டுகளும் குறைந்த விலையில் வழங்கப்பட்டு வருவதை அமைச்சர் சுட்டிக் காட்டினார்.
கேரள மாநிலத்தில் நீப்பா தாக்குதலை கட்டுப்படுத்தியது குறித்த இந்தியாவின் அனுபவத்தை பகிர்ந்துக் கொண்ட திரு. நட்டா, இந்தப் பணியில் ஓய்வின்றி உழைத்த குழுவினருக்கு பாராட்டுத் தெரிவித்தார்.
பாரம்பரிய மற்றும் மாற்று மருத்துவ முறைகளான ஆயுர்வேதா, சீன பாரம்பரிய மருத்துவம் போன்றவற்றை மேம்படுத்த வேண்டியதன் அவசியத்தை அமைச்சர் வலியுறுத்தினார். பிரிக்ஸ் கட்டமைப்புக்கு உட்பட்டு இத்தகைய மாற்று மருத்துவ முறைகளில் ஒத்துழைப்பும், பரிமாற்றமும் ஏற்பட்டால்தான் சுகாதார பிரச்சினைக் குறித்து தீர்வு காண்பது எளிதாகும் என்று திரு. நட்டா கூறினார்.
(Visitor Counter : 139
ரெயில்வே அமைச்சகம்
குஜராத்தில் வல்சாத் சாலை மேம்பால பணியை 20 நாளில் வெற்றிகரமாக முடித்தது இந்திய ரயில்வே
குஜராத்தில், மேற்கு பிரத்தியேக சரக்கு ரயில் வழித்தடத்தில் உள்ள வல்சாத் சாலை மேம்பாலத்தை இடித்து விட்டு, புதிதாக கட்டும் பணியை இந்திய ரயில்வேயின் பொதுத் துறை நிறுவனமான டிஎப்சிசிஐஎல் 20 நாளில் வெற்றிகரமாக முடித்துள்ளது.
தெற்கு குஜராத்தில், வைதரனா - சச்சின் பகுதி இடைய பிரத்தியக சரக்கு ரயில் வழித்தடத்தை அமைப்பதில் குறுகலான வல்சாத் சாலை மேம்பாலம் தடையாக இருந்து வந்தது. இதை இடித்துவிட்டு மீண்டும் புதுப்பாலம் கட்ட முடிவு செய்யப்பட்டது. மும்பை-தில்லி நெடுங்சாலையில் அமைந்துள்ள இந்த பாலத்தில் நெரிசலான போக்குவரத்து நிலவும் என்பதால், இங்கு பாலம் கட்டி முடிப்பது சவாலான பணியாக இருந்து வந்தது. கடந்த 2ம் தேதி இங்கு போக்குவரத்து நிறுத்தப்பட்டு 20 நாளில் புதிய சாலைப் பாலம் கட்டி முடிக்கப்பட்டுள்ளது.
முன்கூட்டிய தயாரிக்கப்பட்ட 16 மீ X 10 மீ அளவில் கான்கிரீட் பாக்ஸ்கள், ராட்சத கிரேன்கள் மூலம் தூக்கி வைக்கப்பட்டு இந்த பாலப் பணிகள் முடிக்கப்பட்டுள்ளன. கொவிட் ஊரடங்கு மற்றும் பயண கட்டுப்பாடுகளுக்கு இடையிலும், மூத்த இன்ஜினியர்கள் உட்பட 150 பேர் கொண்ட குழுவினர். இரவு பகலாக பணியாற்றி இந்த பாலத்தை கட்டி முடித்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729380
பிரதமர் அலுவலகம்
வாராணசியில் கட்டுமானத்தில் உள்ள மேம்பாலம் இடிந்த்தன் காரணமாக ஏற்பட்ட உயிரிழப்புகள் குறித்து பிரதமர் வருத்தம்
வாராணசியில் கட்டுமானத்தில் உள்ள மேம்பாலம் ஒன்று இடிந்து விழுந்ததன் காரணமாக ஏற்பட்ட உயிரிழப்புகளுக்கு பிரதமர் திரு. நரேந்திர மோடி ஆழ்ந்த வருத்தம் தெரிவித்துள்ளார்.
“வாராணசியில் கட்டுமானத்தில் உள்ள மேம்பாலம் ஒன்று இடிந்து விழுந்ததன் காரணமாக ஏற்பட்ட உயிரிழப்புகள் குறித்து ஆழ்ந்த வருத்தமடைகிறேன். காயமடைந்தவர்கள் விரைவில் குணமடைய பிரார்த்திக்கிறேன். அதிகாரிகளைத் தொடர்பு கொண்டு பாதிக்கப்பட்டவர்களுக்கு இயன்ற உதவிகளை அளிக்கக் கேட்டுக் கொண்டுள்ளேன்.
வாராணசியில் கட்டுமானத்தில் உள்ள மேம்பாலம் இடிந்து விழுந்தபிறகு உள்ள சூழ்நிலை குறித்து உத்தரப் பிரதேச முதலமைச்சர் யோகி ஆதித்யநாத் அவர்களுடனும் பேசியுள்ளேன். அங்கு நிலவும் சூழ்நிலை குறித்து உத்தரப் பிரதேச அரசு தீவிரமாக கண்காணித்து வருவதுடன் பாதிக்கப்பட்டவர்களுக்கு உதவிகளை அளித்து வருகிறது” என பிரதமர் தெரிவித்துள்ளார்.
பிரதமர் அலுவலகம்
இந்தியா-ஜப்பான் இடையேயான 14 ஆவது வருடாந்திர உச்சிமாநாடு 
இந்தியா-ஜப்பான் இடையேயான 14 ஆவது வருடாந்தர உச்சிமாநாட்டில் பங்கேற்பதற்காக பிரதமர் திரு நரேந்திர மோடி அழைப்பின் பேரில் ஜப்பான் பிரதமர் திரு கிஷிடா ஃபூமியோ 2022, மார்ச் 19, 20 ஆகிய தேதிகளில் புதுதில்லிக்கு பயணம் மேற்கொள்கிறார். இந்த உச்சிமாநாடு இருதலைவர்களுக்கு இடையேயான முதலாவது சந்திப்பாகும்.
முன்னதாக, கடந்த 2018 ஆம் ஆண்டு அக்டோபர் மாதம் இந்தியா – ஜப்பான் வருடாந்தர உச்சிமாநாடு டோக்கியோவில் நடைபெற்றது.
பிராந்திய மற்றும் சர்வதேச விவகாரங்களில் இருதரப்புக் கருத்துக்களை பரிமாறிக் கொள்வதற்கும், ஒத்துழைப்பை ஆய்வு செய்து மேலும் வலுப்படுத்துவதற்கும் இந்த உச்சிமாநாடு வாய்ப்பாக அமையும். இதன்மூலம், இந்தியா-பசிஃபிக் பிராந்தியத்திலும் அதற்கு அப்பாலும் அமைதி, நிலைத்தன்மை, செழுமை ஆகியவற்றை நிலவச் செய்ய முடியும்.
மத்திய அமைச்சரவை
அஞ்சல் துறையில் இந்தியா - ஜப்பான் இடையே ஒத்துழைப்பிற்கான ஒப்பந்தம் -மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவைக் குழு அஞ்சல் துறையில் இந்தியா - ஜப்பான் இடையேயான ஒத்துழைப்பு ஒப்பந்தத்திற்கு ஒப்புதல் வழங்கியுள்ளது. இந்த ஒப்பந்தம் இரு நாடுகளுக்கு இடையேயான அஞ்சல் சேவைகளையும் ஒத்துழைப்பையும் மேம்படுத்தும்.
பலன்கள்
இந்த ஒப்பந்தம் இந்தியா - ஜப்பான் இடையே அஞ்சலகத் துறையில் உள்ள சேவைகளையும் ஒத்துழைப்பையும் மேம்படுத்த உதவும். மேலும் அஞ்சல் கொள்கைகள் குறித்த இரு நாடுகளின் அனுபவங்களையும் தகவல்களையும் பரிமாறிக் கொள்ள இது வகை செய்கிறது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த புதுப்பிப்புத் தகவல்கள்
நாட்டில் கொவிட்-19 தடுப்பு, கட்டுப்படுத்துதல், மேலாண்மை ஆகியவை உயர்மட்ட அளவில் கண்காணிக்கப்பட்டு வருகின்றன. மாநில அரசுகளின் ஒத்துழைப்புடன் பல்வேறு நடவடிக்கைகள் எடுக்கப்பட்டுள்ளன. சம்பந்தப்பட்ட அமைச்சகங்கள், துறைகளின் உயர் அதிகாரிகள், மாநில அரசுகள் , யூனியன் பிரதேசங்களுடன் பிரதமர் அவ்வப்போது தொடர்பு கொண்டு ,நிலைமையை உன்னிப்பாக கவனித்து, ஆய்வு நடத்தி வருகிறார்.
கிராமப்புற பெண் செவிலியர்கள், அங்கிகரிக்கப்பட்ட சுகாதார சமூக சேவகர்கள், அங்கன்வாடிப் பணியாளர்கள், ஆயுஷ் மருத்துவர்கள், மருத்துவர்கள், செவிலியர்கள், சுகாதாரக் களக்கண்காணிப்பு நிபுணர்கள், மேற்பார்வையாளர்கள், ஆய்வுக்கூட சோதனை, பரிசோதனை மேலாண்மை, தனிமை வசதி மேலாண்மை, தீவிர சிகிச்சைப் பிரிவு, தொற்றைக் கட்டுப்படுத்தும் மேலாண்மை, தனிமைப்படுத்துதல் வசதி மேலாண்மை ஆகிய கொவிட் -19 குறித்த பயிற்சி ஆதாரங்களை வலைதளத்தில் மத்திய சுகாதாரம் மற்றும் குடும்பநல அமைச்சகம் பதிவேற்றியுள்ளது. சுகாதார அமைச்சகம் மார்ச் 30-ஆம்தேதி ஆன்லைன் மூலமாக இரண்டு பயிலரங்குகளை நடத்தியுள்ளது. இதில் 15000 செவிலியர்களுக்கு ஆன்லைன் மூலம் பயிற்சி அளிக்கப்பட்டது.
இதுவரை, 1251 பேருக்கு கொரோனோ தொற்று பாதிப்பு உறுதி செய்யப்பட்டுள்ளது. 32 பேர் உயிரிழந்துள்ளனர். கடந்த 24 மணி நேரத்தில், புதிதாக 227 பேருக்கு தொற்று உறுதி செய்யப்பட்டுள்ளது. 3 பேர் உயிழந்துள்ளனர்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.50 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.50 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 25,037 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,582 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,84,646.
இந்தியாவில் கடந்த 24 மணி நேரத்தில் 2,119 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,88,220 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.96 கோடி  வாராந்திரத் தொற்று 0.97 சதவீதமாக உள்ளது. தினசரித் தொற்று விகிதம் 1.13 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1869797
உள்துறை அமைச்சகம்
மத்திய ஆயுத படையினருக்கு ஆயுஷ்மான் அட்டைகள்: மத்திய அமைச்சர் திரு நித்யானந் ராய் வழங்கினார்
மத்திய ஆயுத படைப்பிரிவுகளைச் சேர்ந்த தலா 10 பேருக்கு, ஆயுஷ்மான் அட்டைகளை மத்திய உள்துறை இணை அமைச்சர் திரு நித்யானந் ராய் புதுதில்லியில் இன்று வழங்கினார். இந்நிகழ்ச்சியில் மத்திய ஆயுத படைகளின் தலைமை இயக்குனர்கள் மற்றும் உயர் அதிகாரிகள் கலந்து கொண்டனர்.
இந்நிகழ்ச்சியில் பேசிய மத்திய அமைச்சர் நித்யானந்த ராய், பிரதமரின் மக்கள் ஆரோக்கிய திட்டம் / ஆயுஷ்மான் பாரத் திட்டம் ஆகியவை கடந்த 2018ம் ஆண்டு பிரதமரால் தொடங்கப்பட்டது என்றும், அதன்பின் இத்திட்டம், மத்திய ஆயுத படையினருக்கு மத்திய உள்துறை அமைச்சர் திரு அமித்ஷாவால் கடந்தாண்டு ஜனவரி மாதம் 23ம் தேதி, நேதாஜி சுபாஷ் சந்திரபோஸின் 125 பிறந்த தினத்தில் தொடங்கப்பட்டது என்றார்.
இத்திட்டத்தின் கீழ், மத்திய ஆயுத படையினர் மற்றும் அவர்களது குடும்பத்தினர் 35 லட்சம் பேர், இலவச சிகிச்சை பெற ஆயுஷ்மான் அட்டைகள் வழங்கப்பட்டுள்ளன எனவும் அவர் தெரிவித்தார்.
வீரர்கள் மற்றும் அவர்களது குடும்ப உறுப்பினர்களின் ஆரோக்கியத்தை உறுதி செய்ய பிரதமர் மோடி தலைமையிலான அரசு அதிக முக்கியத்துவம் அளிப்பதாக மத்திய அமைச்சர் நித்யானந்த ராய் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787690
பிரதமர் அலுவலகம்
இந்தி தினத்தில் மக்களுக்குப் பிரதமர் வாழ்த்து
பிரதமர் மோடி இந்தி தின வாழ்த்து தெரிவித்துள்ளார்.
பிரதமர் சுட்டுரையில் கூறியிருப்பதாவது:
‘‘இந்தி தினத்தில் உங்கள் அனைவருக்கும் வாழ்த்துக்கள். இந்தியை திறமையான மொழியாக ஆக்கியதில் பல பகுதிகளைச் சேர்ந்த மக்களும் முக்கியமான பங்காற்றியுள்ளனர். உங்களின் முயற்சிகளின் பலனாக, உலக அரங்கில், தனது வலுவான அடையாளத்தை இந்தி தொடர்ந்து உருவாக்கி வருகிறது’’.